Kjørte for sakte - mistet førerkortet i fire måneder
Mannen kjørte nemlig for sakte og uaktsomt. Etter meldinger om at mannen kjørte for sakte ble han stoppet av en politipatrulje. Politiet mener mannen brøt Vegtrafikklovens bestemmelser om ikke å ferdes farefullt og til hinder for annen trafikk, skriver avisen Folkebladet, som først omtalte saken. Politioverbetjent Steingrim Ovesen ved Finnsnes lensmannskontor sier til VG at mannen holdt en varierende fart, men lå godt under fartsgrensen. – Han lå også dårlig i veibanen, slik at møtende trafikk måtte vike for ham, sier Ovesen. Føreren skal flere ganger nesten ha kommet over i motsatt kjørefelt, dette også foran svinger. Motgående trafikk blinket med lysene og måtte kjøre helt ut til siden for å kunne passere mannen. – Nå skjedde det ingen uhell, men når vi får melding fra publikum tar vi det alvorlig for å hindre at ulykker skjer. Mannen fikk inndratt førerkortet i fire måneder og en bot på 5000 kroner.
En mann i 30-årene fra Troms fikk førerkortet inndratt og 5000 kroner i bot etter en kjøretur på Senja i januar.